अस्पताल प्रबंधन मनमानी करने में लगा है : इस्माइल
डकराअस्पताल के मुख्य चिकित्सा पदाधिकारी डाॅ. संजय मस्के मनमाने तरीके से अस्पताल को चलाने में लगे हैं। उनके इस कार्य में एनके प्रबंधन और सभी मान्यता प्राप्त श्रमिक संगठन के लोगों की भी मिलीभगत है। उक्त बातें झारखंड जनशक्ति मजदूर यूनियन के एनके एरिया सचिव इस्माइल अंसारी ने कही है। उन्होंने बताया कि 19 फरवरी के आंदोलन के बाद एनके एरिया के कार्मिक महाप्रबंधक एके सिंह ने कहा था कि जब तक सलाहकार समिति की बैठक में तय नहीं होता, तब तक किसी का संडे ड्यूटी नहीं काटा जाएगा।
इसके बाद भी 26 फरवरी को 4 कर्मियों का संडे ड्यूटी काट दिया गया। एके सिंह को जब जानकारी दी गई तो उन्होंने कुछ नहीं किया। 5 मार्च को भी 3 कर्मियों की ड्यूटी काट दी गई थी। इसके बाद यूनियन के लोग प्रभारी, चिकित्सा पदाधिकारी डाॅ. ललन दास से बात की। इसके बाद सभी का संडे ड्यूटी बहाल हुआ। इस मामले पर यूनियन ने निर्णय लिया है कि सोमवार को इस मामले पर बैठक कर अस्पताल प्रबंधन ने स्थिति स्पष्ट नहीं की आंदोलन किया जाएगा।
hin_Deva hin_Deva hin_Deva